17/06/2015 | Administración LocalMunicipal
Monfero
Convocatoria de actualización de listas auxiliares de axuda no fogar

ANUNCIO CONVOCATORIA DE ACTUALIZACIÓN DAS LISTAS PARA A PROVISIÓN TEMPORAL DE POSTOS DE TRABALLO NO CONCELLO DE MONFERO NA CATEGORÍA: AUXILIAR DO SERVIZO DE AXUDA NO FOGAR A Xunta de Goberno local do Concello de Monfero, na sesión celebrada o 15 de maio de 2015, adoptou os seguintes acordos: 1.–Efectuar convocatoria e regular o sistema de actualización da lista para a provisión temporal de postos de traballo no Concello de Monfero, correspondente á categoría de auxiliar de axuda no fogar, a fin de que os/as aspirantes xa incluídos/as nas listas vixentes poidan actualizar e aportar os novos méritos, e de que poidan solicitar a súa inclusión nas listas todos/as que estean interesados/as, sendo de aplicación as bases aprobadas pola X. G. L. en data 04/11/2011 (BOP 219 de 17/11/2011) mediante un procedemento áxil que respecte os principios de transparencia, igualdade, mérito, capacidade e publicidade, para atender as necesidades que teña o Concello, desta clase de persoal.2.–Serán de aplicación as bases aprobadas por X. G. L. en data 04/11/2011, excepto no que atinxe ao seguinte: – Segundo os requisitos esixidos pola normativa en vigor para traballar como Auxiliar de axuda no fogar, os solicitantes deberán estar en posesión do Certificado de profesionalidade de atención socio sanitaria a persoas no domicilio ou equivalente ou do título de formación profesional de grao medio de atención socio sanitaria ou equivalente. – Os/as que sendo chamados/as para facer efectiva a contratación ou nomeamento, renunciasen ao posto, manifestando o seu interese de continuidade na listaxe, nun máximo de dúas ocasións, perderán os seus dereitos, pasando a ocupar o último lugar das listas por un período dun ano. Se transcorrido ese período, os/as que sendo chamados/as para facer efectiva a contratación ou nomeamento, non se presentasen no prazo de 48 horas ou renunciasen ao posto, novamente, serán excluídos das listas. Exceptuaranse os casos de forza maior debidamente acreditados e apreciados libremente pola Alcaldía. De producirse este suposto chamarase á seguinte persoa da listaxe. – Os integrantes das listas, que non estean incluídos no suposto do parágrafo anterior, non perderán a súa orde de prelación na lista ata a confección da seguinte lista e, en todo caso, como máximo ata que se xenere o dereito a prestación de desemprego, de tal maneira que, se a contratación ou o nomeamento para o que son chamados/as ten unha duración inferior, retornarán ao posto que ocupaban na orde de prelación da lista no momento de ser chamados/as. Xerado o dereito á prestación de desemprego o/a interesado/a pasará a ocupar o último lugar na lista. Nestes casos deberán acreditar o cobro ou non de prestacións mediante certificado do INEM.3.–A convocatoria anunciarase mediante a publicación de bandos nos lugares habituais e dun anuncio no Boletín Oficial da Provincia da Coruña, no taboleiro de anuncios municipal, e na páxina web do concello: www.concellodemonfero.com. 4.–Co resultado confeccionarase a listaxe de aspirantes definitiva, na que se integrarán os novos candidatos por orde de puntuación, procedéndose, no seu momento, á súa contratación de forma correlativa e decrecente, en función das necesidades que xurdan. Non perderán validez as listas que até este momento estivesen vixentes, polo que o persoal contratado en virtude delas e durante a súa vixencia non verá afectado o seu posto de traballo. As/os novos/as aspirantes ocuparán unha posición correlativa a continuación dos que xa forman parte da listaxe de aspirantes aprobada por resolución da Alcaldía 356/2011, de data 21 de decembro de 2011, que, quedará, deste xeito ampliada e actualizada. As listaxes permanecerán en vigor mentres dure esta situación, até que se acorde a súa renovación ou até que se celebren outras probas selectivas específicas.5.–Estarán exentos da taxa os/as solicitantes que xa formen parte das listaxes vixentes, aprobadas por resolución da alcaldía núm.356/2011 do 21 de decembro. As novas solicitudes estarán ao disposto na base oitava das bases aprobadas por KENNETH DAVID GOULDING EL HITANI en data 04/11/2011 (BOP 219, do 17/11/2011). 6.–As solicitudes axustaranse ao modelo denominado Anexo I da convocatoria inicial (BOP nº. 219/17-11-2011), e presentaranse no Rexistro de Entrada do Concello, en horario de oficina, ou mediante as formas previstas no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común (nestes casos comunicarase simultaneamente ao Concello: por fax ao número 981 793885 ou por correo electrónico á dirección correo@monfero. es), durante o prazo de dez días naturais, a contar dende o seguinte ao da publicación do último dos anuncios que se indican no punto 3.7.–Só se terán en conta os méritos alegados que o/a solicitante reúna dende o dia seguinte á data de remate do prazo de presentación de instancias para a confección da lista inicial, isto é dende o 08.12.2011 ata a data de remate do prazo de presentación de instancias da convocatoria que se efectúe para a actualización da lista.8.–No que atinxe á valoración dos méritos dos/das novos/as aspirantes que interesen a súa inclusión na lista estarase ao disposto nas bases antes sinaladas, entendéndose o nelas establecido referido á presente convocatoria Monfero, 8 de xuño de 2015. O alcalde En funcións Lila Limousin Compañon